b'\n_START_ARTICLE_\nPulpitas\n_START_SECTION_\nHiperplastinis pulpitas\n_START_PARAGRAPH_\nJis da\xc5\xbeniausiai pasirei\xc5\xa1kia jauno am\xc5\xbeiaus pacientams su didele kariozine ertme. Danties pulpa b\xc5\xabna atsiv\xc4\x97rusi \xc4\xaf burnos ertm\xc4\x99 ir kramtant pastoviai dirginama, d\xc4\x97l ko pulpos audiniai i\xc5\xa1ve\xc5\xa1a. \xc5\xa0is audini\xc5\xb3 padid\xc4\x97jimas matomas kariozin\xc4\x97s ertm\xc4\x97s dugne. Valgant tokia pulpa gali b\xc5\xabti traumuojama, tod\xc4\x97l tuo metu atsiranda skausmas, gali kraujuoti.\n_START_SECTION_\nVidin\xc4\x97 rezorbcija\n_START_PARAGRAPH_\nI\xc5\xa1sivysto po traumos \xc4\xaf dant\xc4\xaf, kai yra stiprus imuninis atsakas. Imunin\xc4\x97s l\xc4\x85stel\xc4\x97s pulpoje pradeda skaidyti savus audinius. Jei rezorbcija vyksta vainikin\xc4\x97je pulpos dalyje, tuomet gali b\xc5\xabti rausvos spalvos d\xc4\x97m\xc4\x97 danties vainike. Diagnozuojama atliekant radiologin\xc4\x99 danties nuotrauk\xc4\x85.\n_START_SECTION_\nKanalo kalcifikacija\n_START_PARAGRAPH_\nSenstant arba esant nuolatiniam neintensyviam dirginimui pulpos kamera ir \xc5\xa1akn\xc5\xb3 kanalai ma\xc5\xbe\xc4\x97ja, nes juose esantys odontoblastai skatina kalcifikacija. Tai neskausmingas procesas. Dantis \xc4\xafgauna gelsvai pilk\xc4\x85 atspalv\xc4\xaf, suma\xc5\xbe\xc4\x97ja jo jautrumas \xc4\xafvairiems dirgikliams. Toks dantis gali sukelti sunkum\xc5\xb3 endodontinio gydymo metu. Diagnoz\xc4\x97 remiasi radiologiniu i\xc5\xa1tyrimu.'